钦定古今图书集成/方舆汇编/职方典/第1282卷 > 《浯溪赋》杨万里
## 钦定古今图书集成/方舆汇编/职方典/第1282卷 > 《浯溪赋》杨万里

“予自二妃祠之下，故人亭之旁，招招渔舟，薄游三湘。
风与水兮俱顺，未一瞬而百里。欻两岸之际天，俨离
立而不倚。其一怪怪奇奇，萧然若仙客之鉴清漪也；
其一蹇蹇谔谔，毅然若忠臣之蹈鼎镬也。怪而问焉，
乃浯溪也。”盖𢈪亭在南，峿台在北，上则危石对立而
欲落，下则清潭无底而正黑。飞鸟过之，不敢立迹。余
初勇于好奇，乃疾趋而登之，挽寒藤而垂足，昭衰容
而下窥。余忽心动，毛发森竖，乃迹故步，还至水浒，削
苔读碑，慷慨吊古，倦而坐于钓矶之上。喟然叹曰：“惟
彼中唐，国已膏肓，匹马北方，仅或不忘其一过曰日
杀三庶，其人纪有不斁矣夫曲江为箧中之羽，雄狐
为明堂之柱，其《邦经》有不蠹矣；夫水”蝗税民之亩，融
坚椎民之髓，其天人之心有不去矣。夫虽微禄儿唐，
独不坠厥绪哉！观马嵬之威垂涣，七萃之士欲离殪
尤物以脱焉，仅卒达于巴西，吁不危哉！嗟乎，楚则失
矣，而齐亦未为得也。灵武之履九五，何其亟也！宜忠
臣之痛心，寄《春秋》之二三策也。虽然，天下之事，不易
于处而不难于议也。使夫谢奉策于高邑，将禀命于
西帝，违人欲以图功，犯众怒以求济，天下之士，果肯
欣然为明皇而致死哉？盖天厌不可以复祈，人溃不
可以复支，何哥舒之百万，不如李、郭千百之师？确而
论之，事可知矣。且士大夫之捐躯以从吾君之子者亦欲附龙凤而攀日月，践台斗而盟带砺也。一复莅
以耄荒，则夫千麾万旟，一叫如响者，又安知其不掉
臂也耶？古语有之：“投机之会，间不容穟。”当是之时，退
则七庙之忽诸，进则百世之扬觯。嗟！肃宗处此，其实
难为之九思而未得其计也。已而舟人告行，秋日已
晏，太息登舟，水驶于箭，回瞻两岸，江苍茫而不见。